Specialiștii Registrului Auto Român (RAR) au fost impresionați de o mașină fabricată în ediție limitată în 1978. Este vorba de un Cadillac Eldorado Biarritz, care avea dotări de lux chiar și pentru multe mașini fabricate în prezent.
"Probabil că glumele cu "sufrageria pe roți" au un sâmbure de adevăr, dacă ne imaginăm cât de confortabilă poate fi o călătorie cu o mașină precum cea fotografiată de colegii noștri de la Caraș-Severin. În imagini este un Cadillac Eldorado Biarritz (1978), versiunea fiind una produsă în ediție limitată de aproximativ două mii de exemplare" este mesajul specialiștilor RAR.
Aceștia au oferit mai multe detalii privind mașina: Biarritz a fost vândut cu un pachet de dotări de lux care, pe lângă ornamentele exterioare, plafonul cu inserții de vinil și gamele unice de culori, avea un interior care impresiona prin scaunele de piele de tip "pernă".
"Sub capotă se află un motor de 7 litri, V8 cu o cutie de viteze automată în 3 trepte" este mesajul care însoțește galeria foto de mai jos: